നായകളെ കൊന്നത് നഗരസഭ അറിഞ്ഞ് നിര്ദേശിച്ചത് ജൂനിയര് ഹെല്ത്ത് ഇന്സ്പെക്ടര് കൊച്ചിയെ തൃക്കാക്കരയില് നായ്ക്കളെ കൊന്നത് നഗര സഭയുടെ അറിവോടെയെന്ന് പ്രതികളുടെ മൊഴി. സംഭവത്തില് കഴിഞ്ഞദിവസം പിടിയിലായ മാറാട് സ്വദേശികള് രഞ്ജിത്ത് പ്രഭുല് രഘു എന്നിവരുടേതാണ് വെളിപ്പെടുത്തല്. നഗരസഭ ജൂനിയര് ഹെല്ത്ത് ഇന്സ്പെക്ടറാണ് തങ്ങള്ക്ക് നായകളെ പിടികൂടാനും കൊല്ലാനും നിര്ദ്ദേശം നല്കിയതെന്ന് പ്രതികള് മൊഴി നല്കി. ഈ പശ്ചാത്തലത്തില് ഹൈക്കോടതി നിയോഗിച്ച അമിക്കസ്ക്യൂറി ഇന്ന് ജൂനിയര് ഹെല്ത്ത് ഇന്സ്പെക്ടറില് നിന്ന് മൊഴി എടുക്കും. 30തോളെ നായ്ക്കളുടെ ജഡമായിരുന്നു കഴിഞ്ഞദിവസം തൃക്കാക്കര നഗരസഭാ യാര്ഡില് നിന്ന് കണ്ടെത്തിയത്. തുടര്ന്ന് ഹൈക്കോടതി ഇടപെടുകയും പൊലീസ് പ്രതികളെ അറസ്റ്റ് ചെയ്യുകയും ചെയ്തു. സംഭവത്തില് നഗരസഭ പ്രതികൂട്ടിലായതോടെ നഗരസഭാ ചെയര്മാന് രാജിവെക്കണമെന്നും ചെയര്മാനെ അറസ്റ്റ് ചെയ്യണമെന്നും ആവശ്യപ്പെട്ട് പ്രതിപക്ഷം സമരം ശക്തിപ്പെടുത്തുമെന്നാണ് സൂചന. നായ്ക്കളെ കൊന്നു തള്ളാന് നഗരസഭ നിര്ദ്ദേശം നല്കിയിട്ടുണ്ടെന്ന് കണ്ടെത്തിയാല് ശക്തമായ നടപടിയുണ്ടാകുമെന്ന് ഹൈക്കോടതിയും നേരത്തെ മുന്നറിയിപ്പ് നല്കിയിരുന്നു. അതേസമയം, മൃഗങ്ങള്ക്ക് എതിരെ നടക്കുന്ന ക്രൂരതയ്ക്കെതിരെ രഞ്ജിനി ഹരിദാസിന്റെ നേതൃത്വത്തില് ഇന്നലെ മൃഗസ്നേഹികള് പ്രതിഷേധം സംഘടിപ്പിച്ചിരുന്നു. തൃക്കാക്കര നഗരസഭയ്ക്ക് മുന്നിലായിരുന്നു പ്രതിഷേധം. Also Read: തെരുവ് നായ്ക്കള്ക്ക് നേരെ നടന്ന ക്രൂരത രഞ്ജിനി ഹരിദാസിന്റെ നേതൃത്വത്തില് തൃക്കാക്കര നഗരസഭയ്ക്ക് മുന്നില് പ്രതിഷേധം